CELEX: 62021CN0669
Language: et
Date: 2021-11-09 00:00:00
Title: Kohtuasi C-669/21: Eelotsusetaotlus, mille on esitanud Tribunal Judicial da Comarca do Porto – Juízo Central Cível da Póvoa de Varzim (Portugal) 9. novembril 2021 – Gencoal S.A. versus Conceito Norte – Consultadoria de Gestão, Lda., BT

7.2.2022   
            
            
               ET
            
            
               Euroopa Liidu Teataja
            
            
               C 64/15
            
         
      Eelotsusetaotlus, mille on esitanud Tribunal Judicial da Comarca do Porto – Juízo Central Cível da Póvoa de Varzim (Portugal) 9. novembril 2021 – Gencoal S.A. versus Conceito Norte – Consultadoria de Gestão, Lda., BT
      (Kohtuasi C-669/21)
      (2022/C 64/24)
      Kohtumenetluse keel: portugali
      
         Eelotsusetaotluse esitanud kohus
      
      Tribunal Judicial da Comarca do Porto – Juízo Central Cível da Póvoa de Varzim
      
         Põhikohtuasja pooled
      
      
         Hageja: Gencoal S.A
      
         Kostjad: Conceito Norte – Consultadoria de Gestão, Lda., BT
      
         Eelotsuse küsimus
      
      Kas [Hispaania] kuninga 29. detsembri 1992. aasta dekreedi nr 1624/1992, millega kiidetakse heaks Hispaania käibemaksumäärus (Real Decreto 1624/1992, de 29 de diciembre, por el que se aprueba el Reglamento español del IVA), artikli 31 lõiked 1 ja 4 ning 12. veebruari 2008. aasta direktiivi 2008/9/EÜ (1) artikli 15 lõige 1 rikuvad – seetõttu, et esimeses neist on sätestatud, et käibemaksu tagastamise taotluse esitamise tähtaeg ettevõtjatele või kutsetöötajatele, kelle asukoht ei ole maksu kohaldamise territooriumil, ent kelle asukoht on ühenduses [Euroopa Liidus], algab iga kalendrikvartali või kalendriaasta lõpule järgneval päeval ja lõpeb selle aasta 30. septembril, mis järgneb kalendriaastale, mille jooksul on maksusummad, mille kohta taotlus esitatakse, tasutud, ning teises on ette nähtud, et tagastamistaotlus tuleb esitada asukohaliikmesriigile hiljemalt tagastamisperioodile järgneva kalendriaasta 30. septembriks, – maksustamise neutraalsuse põhimõtet (tuues kaasa tagajärgi neutraalsusele konkurentsi valdkonnas ja võrdsuse põhimõttele diskrimineerimiskeelu aspektis), mis tuleneb ühisest käibemaksusüsteemist, mis lähtub nõukogu 28. novembri 2006. aasta direktiivi 2006/112/EÜ (2) (muudetud nõukogu 12. veebruari 2008. aasta direktiiviga 2008/8/EÜ (3)) põhjendustest 4, 5 ja 7 ning artiklitest 167, 170, 171 ja 178 ning samuti Euroopa Liidu põhiõiguste harta artikli 41 lõikes 1 sätestatud põhiõigusest?
      
         (1)  Nõukogu 12. veebruari 2008. aasta direktiiv 2008/9/EÜ, millega sätestatakse üksikasjalikud eeskirjad käibemaksu tagastamiseks vastavalt direktiivile 2006/112/EÜ maksukohustuslastele, kelle asukoht ei ole tagastamisliikmesriigis, vaid teises liikmesriigis (ELT 2008, L 44, lk 23).
      
         (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT 2006, L 347, lk 1).
      
         (3)  Nõukogu 12. veebruari 2008. aasta direktiiv 2008/8/EÜ, millega muudetakse direktiivi 2006/112/EÜ seoses teenuste osutamise kohaga (ELT 2008, L 44, lk 11).